UAB „Miko ir Tado leidyklos“ spaustuvė

Kodas 123946644

PVM mokėtojo kodas LT239466415

Maišinės k. 1-2, Trakų r. sav.

Banko sąskaitos Nr. LT637044060001172761

AB SEB bankas

Duomenys kaupiami ir saugomi

Juridinių asmenų registre

**KONKURSO  SĄLYGOS**

**SAULĖS FOTOVOLTINĖS JĖGAINĖS ĮRENGIMAS**

**PAGAL PROJEKTĄ**

**„*ATSINAUJINANČIOS ENERGIJOS IŠTEKLIUS NAUDOJANČIŲ ENERGIJOS GAMYBOS PAJĖGUMŲ ĮDIEGIMAS UAB „MIKO IR TADO LEIDYKLOS“ SPAUSTUVĖJE*“**

**TURINYS**

[**1.** **BENDROSIOS NUOSTATOS** 3](#_Toc527641307)

[**2.** **PIRKIMO OBJEKTAS** 3](#_Toc527641308)

[**3.** **TIEKĖJŲ KVALIFIKACIJOS REIKALAVIMAI** 3](#_Toc527641309)

[**4.** **PASIŪLYMŲ RENGIMAS, PATEIKIMAS, KEITIMAS** 7](#_Toc527641310)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 9](#_Toc527641311)

[**6.** **PASIŪLYMŲ NAGRINĖJIMAS IR VERTINIMAS** 9](#_Toc527641312)

[**7.** **PASIŪLYMŲ ATMETIMO PRIEŽASTYS** 15](#_Toc527641313)

[**8.** **DERYBOS** 15](#_Toc527641314)

[**9.** **SPRENDIMAS DĖL LAIMĖTOJO NUSTATYMO** 16](#_Toc527641315)

[**10.** **PIRKIMO SUTARTIES SĄLYGOS** 16](#_Toc527641316)

[**11.** **BAIGIAMOSIOS NUOSTATOS** 17](#_Toc527641317)

[**12.** **PRIEDAI** 17](#_Toc527641318)

[12.1 Techninė specifikacija; 17](#_Toc527641319)

[12.2 Pasiūlymo forma; 17](#_Toc527641320)

[12.3 Sutarties projektas; 17](#_Toc527641321)

[12.4 Pastatų išdėstymo planas; 17](#_Toc527641322)

[12.5 Prijungimo sąlygos NR. \* 17](#_Toc527641323)

1. **BENDROSIOS NUOSTATOS**
   1. UAB „Miko ir Tado leidyklos“ spaustuvė (toliau vadinama – Pirkėjas) įgyvendindama projektą „Atsinaujinančios energijos išteklius naudojančių energijos gamybos pajėgumų įdiegimas UAB „Miko ir Tado leidyklos“ spaustuvėje“ (Nr. 04.2.1-LVPA-K-836-01-0022), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įrengti (įsigyti) saulės fotovoltinę jėgainę.
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2019 m. spalio 8 d.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: **Justas Sriubiškis, tel. +370 650 18531, el. paštas: statybos@mtlcarton.com**.
2. **PIRKIMO OBJEKTAS**
   1. Perkama saulės fotovoltinė jėgainė (įrangos tiekimas, įskaitant statybos ir montavimo darbus) (toliau tekste – Prekė), kurios savybės nustatytos pateiktoje techninėje specifikacijoje.
   2. Šis pirkimas į dalis neskirstomas, todėl pasiūlymas turi būti pateiktas visam nurodytam prekių kiekiui.
   3. Darbų pradžia skaičiuojama nuo statybvietės perdavimo akto pasirašymo. Prekės turi būti pristatytos ir statybos bei montavimo darbai atlikti per 4 (keturis) mėnesius, nuo statybvietės perdavimo akto pasirašymo dienos, laikantis darbų atlikimo grafiko. Atskiru Pirkėjo sprendimu, sutarties vykdymas gali būti pratęstas 1 kartą ne ilgesniam kaip 2 mėnesių laikotarpiui.
   4. Prekių pristatymo ir montavimo darbų atlikimo vieta – Maišinės k. 1-2, 21401 Trakų r. sav., Lietuva.
   5. Jeigu apibūdinant objektą Techninėje specifikacijoje ar kituose pirkimo dokumentuose ar jų prieduose nurodytas konkretus standartas, modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Tiekėjo turi būti suprantamas kaip nurodytas „ar lygiavertis“.
   6. Saulės fotovoltinės jėgainės įrangos montavimo darbai turi būti atliekami pagal Pirkėjo pateiktą Techninę specifikaciją ir techninį projektą. Siekiant užtikrinti, kad pateikiamų techninių darbo projektų išsamumas ir darbų techninių sprendinių detalumas neribotų konkurencijos, nustatoma, kad pridedamame techniniame darbo projekte esančiose techninėse specifikacijose, brėžiniuose ar darbų kiekių žiniaraščiuose galimai paminėti medžiagų/įrangos gamintojai ar prekės ženklai yra orientacinio pobūdžio ir gali būti pakeisti lygiaverte (analogiška, ne žemesnės kokybės ir ne blogesnių techninių parametrų) kitų gamintojų produkcija. Dėl didelės apimties techninis projektas bus atsiųstas visiems tiekėjams, kurie kreipėsi el. paštu: **[statybos@mtlcarton.com](mailto:statybos@mtlcarton.com)**. Reikalavimai nurodomi Tiekėjo komerciniame pasiūlyme gali būti kitokie, tačiau lygiaverčiai nurodytiems techniniame projekte ir neturi prieštarauti pagrindiniams reikalavimams nurodytiems Techninėje specifikacijoje. Tokiu atveju, tiekėjas privalės nusimatyti techninio projekto perdarymą ir visų reikiamų leidimų gavimą savo sąskaita.
3. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. Tiekėjų bendri, ekonominės ir finansinės būklės, techninio ir profesinio pajėgumo kvalifikacijos reikalavimai:

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1. | A) Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus;  B) Tiekėjo vidutinė 3 paskutinių finansinių metų grynojo pelno reikšmė yra teigiama.; | Tiekėjo, neatitinkančio šio reikalavimo, pasiūlymas atmetamas | A) Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas;  B) Tiekėjo vykdytos veiklos pelningumą ir likvidumą įrodys pateikiama finansinės atskaitomybės dokumentacija, kuri buvo išviešinta teisės aktų nustatyta tvarka ir terminais;  Pateikiama tinkamai patvirtinta dokumento kopijair/arbapateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą. \* |
| 3.1.1.2. | Tiekėjas vykdomą veiklą įregistravęs teisės aktų nustatyta tvarka. | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo vykdomos veiklos įregistravimą teisės aktų nustatyta tvarka. |
| 3.1.1.3. | Tiekėjas nėra padaręs rimto profesinio pažeidimo, kurį Pirkėjas gali įrodyti bet kokiomis teisėtomis priemonėmis. Sąvoka „rimtas profesinis pažeidimas“ suprantama kaip profesinės etikos pažeidimas, kai nuo tiekėjo pripažinimo nesilaikančiu profesinės etikos normų momento praėjo mažiau kaip vieni metai, arba kaip konkurencijos, darbo, darbuotojų saugos ir sveikatos, aplinkosaugos teisės aktų pažeidimas, už kurį tiekėjui, kuris yra fizinis asmuo, yra paskirta administracinė nuobauda, o tiekėjui, kuris yra juridinis asmuo, – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai. Jeigu pirkime dalyvaujantis tiekėjas, kuris yra juridinis asmuo, pažeidė Lietuvos Respublikos konkurencijos įstatymo 5 straipsnį, toks pažeidimas pagal šį punktą laikomas rimtu profesiniu pažeidimu, jeigu nuo sprendimo paskirti Lietuvos Respublikos konkurencijos įstatyme nustatytą ekonominę sankciją įsiteisėjimo dienos praėjo mažiau kaip 3 metai. Jeigu tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, yra pripažintas kaltu dėl tyčinio bankroto, kaip jis apibrėžtas Lietuvos Respublikos įmonių bankroto įstatyme, toks pažeidimas pagal šį punktą laikomas rimtu profesiniu pažeidimu, jeigu nuo teismo sprendimo įsiteisėjimo dienos praėjo mažiau kaip 3 metai. | Tiekėjo, neatitinkančio šio reikalavimo, pasiūlymas atmetamas | Laisvos formos tiekėjo deklaracija, patvirtinanti, kad tiekėjas nėra padaręs rimto profesinio pažeidimo. |
| 3.1.1.4. | Tiekėjas per 3 metus arba jeigu veiklą vykdo trumpiau, nuo įsteigimo dienos, nėra padaręs esminio pirkimo sutarties pažeidimo, dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinami Pirkėjo reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius. | Tiekėjo, neatitinkan-čio šio reikalavimo, pasiūlymas atmetamas | Laisvos formos tiekėjo deklaracija, patvirtinanti, kad tiekėjas per 3 metus arba jeigu veiklą vykdo trumpiau, nuo įsteigimo dienos, nėra padaręs esminio pirkimo sutarties pažeidimo. |
| 3.1.1.5. | Tiekėjas turi teisę verstis ta veikla – „Saulės elektrinių montavimas“, kuri reikalinga pirkimo sutarčiai įvykdyti. | Tiekėjo, neatitinkan-čio šio reikalavimo, pasiūlymas atmetamas | 1) Pateikiama Valstybinės energetikos inspekcijos prie Ūkio ministerijos išduoto atestato, leidžiančio dirbti elektros įrenginių iki 1000 V įtampos eksploatavimo darbus, kopija ar kiti dokumentai, patvirtinantys tiesę verstis atitinkama veikla. |
| 3.1.1.6. | Tiekėjas per pastaruosius 3 (tris) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (tris) metus), veiklos vykdymo metu sėkmingai įgyvendino ne mažiau nei vieną elektrinę didesnės nei 300 kW galios | Tiekėjo, neatitinkan-čio šio reikalavimo, pasiūlymas atmetamas | Nuo tiekėjo įregistravimo dienos sutarties (-čių) sąrašas, kuriame būtų nurodyta įdiegtos (-ų) elektrinės (-ių), atliktų darbų sąrašas su darbų priėmimo perdavimo aktais, nurodant sutarčių vertes. Pateikiamas įrengimo darbų sutarčių sąrašas, kartu su užsakovų pažymomis, arba įmonės finansiniai dokumentai įrodantys, kad elektrinių įrengimo apimtys atitinka pirkimo dokumentuose keliamus reikalavimus ir Tiekėjas tinkamai įvykdė savo įsipareigojimus pagal sutartis.  Užsakovų pažymose (ar atsiliepimuose) turi būti nurodomas atliktų darbų pavadinimas/ apibūdinimas, darbų atlikimo per nurodytą laikotarpį vertė, tikslios darbų atlikimo datos (metai, mėnuo, diena) ar jie buvo atlikti pagal galiojančių teisės aktų, reglamentuojančių darbų atlikimą, reikalavimus ir tinkamai užbaigti. Įrodymui bus priimtinos ir užsakovo pasirašytos ir antspaudu patvirtintos statybos užbaigimo deklaracijos arba užsienio šalyje išduotas analogiškas dokumentas, jei jose yra visa reikalaujama informacija. |
| 3.1.1.7. | Tiekėjas turi būti siūlomos saulės jėgainės įrangos (modulių ir inverterių) gamintojas arba gamintojo oficialus atstovas, turintis teisę vykdyti siūlomų saulės jėgainių įrenginių (modulių ir inverterių) prekybą Lietuvos Respublikos teritorijoje, saulės jėgainės įrangos įrengimo/montavimo darbus, garantinį aptarnavimą ir priežiūrą. | Tiekėjo, neatitinkan-čio šio reikalavimo, pasiūlymas atmetamas | 1)Teikiama įrangos gamintojo deklaracija arba sertifikatas liudijantis Tiekėjo atstovavimą/partnerystę.  2)Teikiama atstovavimo sutartis tarp Tiekėjo ir ūkio subjekto (gamintojo), kuris yra oficialus techninio (garantinio) aptarnavimo atstovas Lietuvai. |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

3) pirkimo komisijai paprašius, tiekėjas privalės pateikti teikiamų dokumentų originalus su vertimu į lietuvių kalbą;

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1.1. – 3.1.1.4. punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.1.5. – 3.1.1.7.punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
  2. Tiekėjo pasiūlymas atmetamas, jeigu apie nustatytų reikalavimų atitikimą arba pateikiant kitus duomenis jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  4. Tiekėjas, ketinantis dalį darbų atlikti (paslaugų suteikti) pasitelkdamas trečiuosius asmenis (subrangovus), tokių darbų ar paslaugų apimtis turi nurodyti savo pasiūlyme bei įvardinti, kokius subrangovus ir kokiai pirkimo daliai atlikti jis ketina pasitelkti. Jeigu subrangovų atliekamų darbų ar paslaugų apimtis viso projekto dalyje yra didesnė kaip 10 %, subrangovai turi atitikti konkurso sąlygų 3.1.1.1. - 3.1.1.4. punktuose numatytus reikalavimus ir tiekėjas turi pateikti šiuos kvalifikacijos reikalavimus įrodančius dokumentus kartu su teikiamu pasiūlymu.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
   3. Tiekėjo pasiūlymas bei kita korespondencija pateikiama lietuvių kalba.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą.
   5. Pasiūlymą sudaro tiekėjo raštu pateiktų dokumentų visuma:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. Tiekėjas kartu su pasiūlymu privalo pateikti pasiūlymo galiojimą užtikrinantį dokumentą – banko, kredito unijos garantiją arba draudimo bendrovės draudimo laidavimo raštą, pasirašytą pasiūlymo galiojimo užtikrinimą išdavusio banko, kredito unijos ar draudimo bendrovės originaliu parašu, kurioje pasiūlymas turi būti užtikrinamas ne mažesnei negu 5000 Eur sumai. Jeigu tiekėjas pateikia draudimo bendrovės išduotą pasiūlymo galiojimą užtikrinantį dokumentą, tai kartu su pasiūlymo laidavimo draudimo raštu tiekėjas turi pateikti ir pasirašytą draudimo liudijimą (polisą) bei jo apmokėjimą patvirtinantį dokumentą. Kaip pasiūlymo galiojimą užtikrinti galimas bankiniu pavedimu. Pavedimas atliekamas 5000 Eur sumai. Suma pervedama į Pirkėjo vardu atidarytą banko sąskaitą Nr. LT637044060001172761, esančią AB SEB banke, kurią Pirkėjas turės teisę sulaikyti iki konkurso pabaigos. Pasiūlymo užtikrinimai bus grąžinami per 40 (keturiasdešimt) dienų:

- po pranešimo apie pasiūlymo atmetimą išsiuntimo (taikoma dalyviams, kurių pasiūlymai buvo atmesti);

- po pirkimo sutarties pasirašymo (taikoma dalyviui, kuris pripažintas laimėjusiu konkursą ir pateikia pirkimo sutartyje numatytą užtikrinimą).

* + 1. kita konkurso sąlygose prašoma informacija ir (ar) dokumentai.
  1. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  2. Tiekėjas, pateikdamas pasiūlymą, turi siūlyti visą nurodytą prekių kiekį ir montavimo darbų apimtį.
  3. Tiekėjas kartu su pasiūlymu privalo pateikti darbų vykdymo grafiką.
  4. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  5. Pasiūlymas turi būti pateiktas **iki 2019 m. spalio 18 d. 14:00 val.** (Lietuvos Respublikos laiku) atsiuntus jį el. paštu: **statybos@mtlcarton.com**.Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
  6. Pirkėjas neatsako už nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.
  7. Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, įskaitant montavimo darbų apimtį, kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo išlaidos, susijusios su projektavimo, konstravimo, transportavimo ir kitais darbais, reikalingais nurodytoms prekėms atgabenti ir sumontuoti.
  8. Pasiūlymas turi galioti ne trumpiau nei iki 2019 m. gruodžio 31 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
  9. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
  10. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
  11. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas gali būti vykdomas iš naujo.
  12. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
  13. Pirkėjas turės teisę pasinaudoti pasiūlymo galiojimo užtikrinimu ir jį įsisavinti ar pasilikti, kaip minimalių Pirkėjo nuostolių atlyginimą, jeigu: (1) Tiekėjas atšaukia savo pasiūlymą pasibaigus konkurso pasiūlymų pateikimo terminui arba (2) Tiekėjas, kuris yra paskelbtas konkurso nugalėtoju, neatvyksta pasirašyti pirkimo sutarties su Pirkėju ir (ar) nepateikia pirkimo sutartyje nurodyto užtikrinimo.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Pirkėjas nenumato susitikimų su tiekėjais*.*
   4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgalioti palaikyti: **Justas Sriubiškis, tel. +370 650 18531, el. paštas: statybos@mtlcarton.com**.
2. **PASIŪLYMŲ NAGRINĖJIMAS IR VERTINIMAS** 
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos. Neįprastai maža kaina – pasiūlymo kaina, atitinkanti bent vieną iš šių sąlygų: yra 50 % ir daugiau mažesnė nuo prekės pirkimui suplanuotų skirti lėšų arba Pirkėjui kyla įtarimų, kad už pasiūlytą kainą tiekėjas neįvykdys arba įvykdys iš dalies arba įvykdys netinkamai konkurso sąlygose (su visais priedais) iškeltas sąlygas. Pirkėjas turi teisę reikalauti per nustatytą terminą pagrįsti pasiūlymuose pateiktos kainos apskaičiavimą, pateikiant tai pagrindžiančius dokumentus;
      4. ar nebuvo pateiktas klaidingas ir (ar) galimai netikslus pasiūlymas, dėl ko komisija turės teisę pareikalauti ištaisyti pasiūlyme nustatytas klaidas ir (ar) pareikalauti pateikti detalų pasiūlymo pagrindimą su to įrodymais.
   3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
   5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pradiniame pasiūlyme paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   7. Pasiūlymuose nurodytos kainos bus vertinamos eurais be PVM.
   8. Pirkėjo neatmesti pasiūlymai vertinami pagal mažiausios kainos kriterijų.

6.10. Tiekėjas su pasiūlymu turi pateikti techninę vizualizaciją su pasirinktos įrangos pagrindimu. Pasiūlyme pateikta įranga turi būti maksimaliai adaptuota Pirkėjo poreikiams ir žemės sklypo parametrams. Įranga turi būti sumontuota taip, kad būtų lengvai prieinama, jos aptarnavimas ir priežiūra turi būti nesudėtinga.

1. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko minimalių kvalifikacijos reikalavimų;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų arba po patikslinimo duomenys negali būti laikomi tiksliais ir išsamiais;
      4. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
      5. tiekėjas per Pirkėjo nurodytą terminą neištaisė skaičiavimo klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė kainos;
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina;
      9. tiekėjas nepateikė pasiūlymo galiojimo užtikrinimo.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
2. **DERYBOS**
   1. Išnagrinėjus pasiūlymus, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
   2. Jei skelbiamos derybos – derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl pasiūlymo kainos.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Galutiniai pasiūlymai patvirtinami šalių pasirašytais derybų protokolais. Derybų protokoluose patvirtinami ir tie pasiūlymai, kurie nebuvo pakeisti derybų metu (jie taip pat laikomi galutiniais pasiūlymais). Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
3. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainų didėjimo tvarka. Jeigu dviejuose ar daugiau pateiktų pasiūlymų yra nurodytos vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas ir įregistruotas anksčiau.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausios kainos pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties ar nepateikia *konkurso / derybų* sąlygose nustatyto pirkimo sutarties įvykdymo užtikrinimo, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
4. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu;
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
   3. Tiekėjo pateikto darbų vykdymo grafiko nesilaikymas yra esminis sutarties pažeidimas. Jeigu Rangovas vėluoja atlikti darbus ar darbų etapą pagal pateiktą vykdymo grafiką ir nepateikia Užsakovui pagrįstų įrodymų, pateisinančių vėlavimą, Užsakovas turi teisę taikyti 200 Eurų baudą už kiekvieną uždelstą darbų vykdymo grafiko dieną pirmąjį vėlavino mėnesį, o jeigu Rangovas vėluoja atlikti darbus ar darbų etapą pagal pateiktą vykdymo grafiką ir nepateikia Užsakovui pagrįstų įrodymų, pateisinančių vėlavimą, Užsakovas turi teisę taikyti 400 Eurų baudą už kiekvieną uždelstą darbų vykdymo grafiko dieną nuo antrojo vėlavimo mėnesio, taip pat pasinaudoti darbų įvykdymo garantija, taip pat nutraukti sutartį ir skelbti naują pirkimą.
   4. Iki sutarties įvykdymo pabaigos (galutinio atsiskaitymo), Tiekėjas privalo Pirkėjui pateikti papildomą 5 % sutarties vertės 18 (aštuoniolika) mėnesių įrengtos jėgainės ir jos garantinių parametrų draudimą. Draudimu gali būti laikomos banko, kredito unijos garantiją arba draudimo bendrovės draudimo laidavimo raštas, sukuriantis besąlygišką ir neatšaukiamą pareigą jį išdavusiam subjektui išmokėti rašte nurodytą sumą Pirkėjui, pasirašytas išdavusio banko, kredito unijos ar draudimo bendrovės originaliu parašu. Jeigu tiekėjas pateikia draudimo bendrovės išduotą draudimą užtikrinantį dokumentą, tai kartu su draudimo raštu tiekėjas turi pateikti ir pasirašytą draudimo liudijimą (polisą), kartu įrodymus apie jo apmokėjimą. Kaip alternatyvus užtikrinimas galimas ir bankinis pavedimas į tą pačią sąskaitą kaip ir pasiūlymo galiojimo užtikrinimas;
   5. Pirkimo sutartis gali numatyti ne didesnį nei 30 proc. dydžio nuo Sutarties kainos be PVM tikslinį avansą, kuris turi būti panaudotas atsiskaityti su įrangos pardavėju, lėšas pervedant pagal Tiekėjo instrukciją įrangos pardavėjui, Tiekėjo rizika. Avansas gali būti išmokėtas tik tuo atveju, jeigu Tiekėjas pateikia avanso grąžinimo užtikrinimą. Užtikrinimu gali būti laikomos banko, kredito unijos garantiją arba draudimo bendrovės draudimo laidavimo raštas, sukuriantis besąlygišką ir neatšaukiamą pareigą jį išdavusiam subjektui išmokėti rašte nurodytą sumą, lygią išmokamam avansui, Pirkėjui, pasirašytas išdavusio banko, kredito unijos ar draudimo bendrovės originaliu parašu. Jeigu tiekėjas pateikia draudimo bendrovės išduotą draudimą užtikrinantį dokumentą, tai kartu su draudimo raštu tiekėjas turi pateikti ir pasirašytą draudimo liudijimą (polisą), kartu įrodymus apie jo apmokėjimą.
5. **BAIGIAMOSIOS NUOSTATOS**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
   3. Informacija, pateikta pasiūlymuose, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
   4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
6. **PRIEDAI**
   1. Techninė specifikacija ir Techninis projektas;
   2. Pasiūlymo forma;
   3. Sutarties projektas;
   4. ESO prijungimo sąlygos;
   5. MTL sklypo išdėstymas.

**Pirkimo sąlygų priedas Nr. 1**

**TECHNINĖ SPECIFIKACIJA**

**PAGRINDINIAI REIKALAVIMAI SAULĖS FOTOVOLTINĖS JĖGAINĖS ĮRENGIMUI**

*Jeigu apibūdinant objektą šiojeTechninėje specifikacijoje ar kituose pirkimo dokumentuose ar jų prieduose nurodytas konkretus standartas, modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Tiekėjo turi būti suprantamas kaip nurodytas „ar lygiavertis“.*

UAB „Miko ir Tado leidyklos“ spaustuvė (vadinama – Pirkėjas) įgyvendindama projektą „Atsinaujinančios energijos išteklius naudojančių energijos gamybos pajėgumų įdiegimas UAB „Miko ir Tado leidyklos“ spaustuvėje“ (Nr. 04.2.1-LVPA-K-836-01-0022) (vadinamas – Projektu), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įrengti (įsigyti): saulės fotovoltinės jėgainės įrangą (įskaitant montavimo darbus) (vadinama – saulės fotovoltinė jėgainė arba Prekė).

**1 lentelė. Pagrindiniai saulės fotovoltinės jėgainės projekto parametrai:**

|  |  |  |
| --- | --- | --- |
| **Žemės sklypas** | **Parametrai** | **Reikšmės** |
| Žemės sklypas, kurio unikalus Nr. 7940-0003-0193, esantis Maišinės k., Trakų r. sav. | Bendra saulės fotoelektrinės jėgainės įrengtoji galia, MW | 1,2 MW ±1 kW |
| Montavimo vieta | Žemės sklype |
| Montavimo metodas | Įrenginėjant saulės elektrinę, žaibosauga įrenginėjama vadovaujantis EĮĮT, STR 2.01.06:2009 "Statinių apsauga nuo žaibo. Išorinė statinių apsauga nuo žaibo."  Taip pat turi būti laikomasi šių standartų : LST EN 62305-1:2011 Apsauga nuo žaibo. 1 dalis. Bendrieji principai, LST EN 62305-2:2010-12 Apsauga nuo žaibo. 2 dalis. Rizikos valdymas, LST EN 62305-3:2010-12 Apsauga nuo žaibo. 3 dalis. Fizinė žala statiniams ir pavojus gyvybei. |
| Montavimo konstrukcija | Aliuminio, cinkuoto arba nerūdijančio plieno. Nerūdijančio plieno varžtai.  Visos kiaurymės paruoštos konstrukcijų gamintojo.  Cinkuoto plieno atveju, visos kiaurymės turi būti cinkuotos karšto cinkavimo būdu.  Pasiūlyme nurodyti būdą. |
| Montavimo kampas horizonto atžvilgiu, laipsniais | Montavimo kampas horizonto atžvilgiu turi būti toks kaip nurodyta techniniame projekte. Jei siūlomas kitoks, tiekėjas turės pagrįsti elektrinės energijos gamybos efektyvumą, kuris turės būti ne mažesnis nei prie projekte mumatyto montavimo kampo. |
| Techniniai sprendimai prisijungimui prie ESO tinklų | Techniniai sprendimai SE prijungimo prie ESO tinkle, kaip nurodome techniniame projekte ir turi atitikti AB „Energijos skirstymo operatorius“ išduotų pirminių ir galutinių prisijungimo sąlygų (vadinama - Prijungimo sąlygos) reikalavimams, kurios yra neatskiriama šios techninės specifikacijos dalis. |
| Monitoringo internetu sistema su serverio paslauga | Neatlygintina viso jėgainės eksploatavimo metu, su galimybe užsakovui vykdyti stebėseną *on-line* režimu serveryje, SE darbą (momentinius ir istorinius duomenis sukauptus per visą jėgainės veikimo laikotarpį), kitus jėgainės parametrus. |
| Matavimo įranga (apšvita) | Sistemoje turi būti numatytas apšvitos jutiklis (jutiklis turi turėti galiojančia metrologinę patikrą), kurio metinio parodymo rezultatai leis vertinti ar saulės moduliai pagamino planuojamą elektros energijos kiekį, esant konkrečiai metinei saulės apšvitai. Jutiklis turi turėti sąsają su jėgainės monitoringo kompiuterine sistema. |
| Matavimo įranga (temperatūra) | Sistemoje turi būti numatytas temperatūros jutiklis (su galiojančią metrologinę patikra), kuris teiks duomenis tiesiogiai į bendrą jėgainės monitoringo sistemą. |
| Apsauga nuo viršįtampių svyravimo | Turi būti įrengta apsauga nuo įtampos svyravimų. |
| Jėgainės veikimo temperatūros diapazonas | Nuo -25 oC iki 60 oC |
| Elektros energijos skirstymas | Generuojama elektros energija naudojama pirkėjo elektros energijos poreikiui tenkinti ir turi atitikti, techninio projekto sprendiniams, taip pat AB „Energijos skirstymo operatorius“ išduotų pirminių ir galutinių prisijungimo sąlygų (vadinama - Prijungimo sąlygos) reikalavimams, kurios yra neatskiriama šios techninės specifikacijos dalis. |
| Nuotolinis valdymas | Turi atitikti techninio projekto reikalavimus, taip pat AB „Energijos skirstymo operatorius“ (vadinama - Prijungimo sąlygos) reikalavimus, kurios yra neatskiriama šios techninės specifikacijos dalis. |
| Naudojama įranga | Nauja, neeksploatuota, naujos technologijos, nesenesnė kaip 2018 metų gamybos. |

**2 lentelė. Pagrindiniai reikalavimai rangos darbams:**

|  |  |
| --- | --- |
| **Atliekami darbai** | **Aprašymas** |
| Saulės fotovoltinės jėgainės fotovoltinių modulių tvirtinimo konstrukcijų sumontavimas | Sumontuoti saulės fotovoltinę jėgainę, ją įrengiant žemės sklype. |
| Inverterių (keitiklio), elektros energijos apskaitos prietaisų, kabelių bei kitos el. įrangos montavimas | Saulės fotomodulių jungimas grupėmis (linijomis), srovės keitiklių montavimas, paskirstymo skydo, elektros saugos ir komutavimo įrangos montavimas, saulės fotomodulių grupių jungimas į srovės keitiklius, srovės keitiklių jungimas į paskirstymo skydą, įžeminimo kontūro įrengimas, srovės keitiklių kalibravimo-derinimo darbai, įrengiami kabeliai iki paskirstymo skydų, nuotolinio stebėjimo (monitoringo) įrangos montavimas, visi kiti susiję darbai.  Turi būti užtikrinti visi elektrotechnikos taisyklių ir kiti projektiniai reikalavimai.  Saulės fotovoltinės jėgainės pagamintos elektros energijos apskaitymui įrengti apskaitos prietaisus, kurių pagalba bus fiksuojami stebėsenos rodikliai. |
| Fotovoltinių modulių montavimas paleidimo – derinimo darbai | Montuojant fotovoltinius modulius, kiek įmanoma vengti šešėliavimo. Sujungiant DC grandines įvertinti srovių pokyčius dėl galimo šešėliavimo ir kitų trukdžių, bei užtikrinti tolygų fotomodulių grandinių darbą kas sąlygotų maksimalų pagaminamos elektros energijos kiekį. Paleisti ir suderinti saulės fotovoltinę elektrinę. Suteikti pilną instruktažą bei perduoti jėgainės eksploatavimo taisykles Pirkėjui bei jo personalui dėl tolimesnio jos eksploatavimo. |

**3 lentelė. Pagrindiniai techniniai ir kokybiniai reikalavimai įrangai:**

|  |  |  |  |
| --- | --- | --- | --- |
| **Eil. Nr.** | **Įrangos techniniai ir kokybiniai rodikliai** | **Minimalūs reikalavimai pagal techninę specifikaciją**  **(konkurso sąlygų 1 priedas)** | **Siūloma rodiklio reikšmė, kartu pateikiant nuorodą į siūlomą rodiklio reikšmę įrodantį dokumentą**  (tiekėjas turi nurodyti dokumento pavadinimą bei jo puslapį, kuriame pateikiama informacija apie atitikimą tiekėjo siūlomą rodiklį; apsiribojimas vien įrašais „atitinka“ ir/arba „taip“ negalimas) |
| I. | **FOTOELEKTRINIAI MODULIAI:** | | |
| 1. | **Siūlomi moduliai turi atitikti šių standartų**  **reikalavimus:** | |  |
| 1.1. | IEC 61215 | Taip | Pateikiama atitikties deklaracija ir sertifikatų kopijos (kopijos leidžiamos lietuvių/anglų kalbomis) |
| 1.2. | IEC 61730 | Taip | Pateikiama atitikties deklaracija ir sertifikatų kopijos (kopijos leidžiamos lietuvių/anglų kalbomis) |
| 1.3. | Apsaugos klasė (jungiamai dėžutei) | ≥ IP67 | Teikiamos gaminio specifikacijos |
| 1.4. | CE atitikties deklaracija | Taip | Teikiamos gaminio specifikacijos |
| 2. | **Fotoelektrinių modulių gamybos kokybiniai**  **Kriterijai** | |  |
| 2.1. | Voltamperinių charakteristikų matavimas saulės simuliatoriuje | Taip | Ataskaita teikiama kiekvienam pagamintam gaminio moduliui (kai jis pagaminamas ir pristatomas) |
| 2.2. | Gamintojo garantijos moduliams: |  |  |
| 2.2.1. | Produkto garantija | ≥ 10 metų | Teikiamos gaminio specifikacijos |
| 2.2.2. | Efektyvumo garantija po 10 metų eksploatacijos | ≥ 92 ℅ | Teikiamos gaminio specifikacijos |
| 2.2.3. | Efektyvumo garantija po 25 metų eksploatacijos, lyginant su nominalia | ≥ 80.5 ℅ | Teikiamos gaminio specifikacijos |
| 2.2.4. | Fotoelektrinių modulių efektyvumas pagal STC/NOCT, %: | ≥17,84 | Teikiamos gaminio specifikacijos |
| 3. | **Techniniai ir kokybiniai reikalavimai fotoelementų moduliams** | |  |
| 3.1. | Elektriniai (nominalūs) parametrai prie  standartinės apšvietos (STC), 1000 W/m², 25ºC, AM  1,5 | |  |
| 3.1.1. | Nominali galia PMPP, W | Nenurodyta | Teikiamos gaminio specifikacijos |
| 3.1.2. | Sistemos įtampa, V | Nenurodyta | Teikiamos gaminio specifikacijos |
| 3.2. | **Mechaninis atsparumas** |  |  |
| 3.2.1. | Maksimali vėjo apkrova, Pa | ≥ 2400 | Teikiamos gaminio specifikacijos |
| 3.2.2. | Maksimali sniego apkrova,  Pa | ≥ 5400 | Teikiamos gaminio specifikacijos |
| 3.3. | **Kiti parametrai** |  |  |
|  |  |  |  |
| 3.3.1 | Svoris, kg | Nenurodyta | Teikiamos gaminio specifikacijos |
| 3.3.2. | Saulės elementų tipas | Vienpusiai standartiniai moduliai arba lygiaverčiai | Teikiamos gaminio specifikacijos |
| 3.3.3. | Modulio rėmas | Anoduotas Al, cinkuoto arba nerūdijančio plieno. nerūdijančio plieno varžtais arba lygiavertis, | Teikiamos gaminio specifikacijos |
| 3.3.4. | Paklaida | -0/ + 5 Wp | Teikiamos gaminio specifikacijos |
| 3.3.5. | Spalva | Nenurodyta | Teikiamos gaminio specifikacijos |
| 3.3.6. | Celių skaičius | Nenurodyta | Teikiamos gaminio specifikacijos |
| 3.3.7. | Moduliai turi būti ženklinti CE ženklu | Taip | Teikiamos gamintojo atitikties deklaracija/sertifikatas |

|  |  |  |  |
| --- | --- | --- | --- |
| II. | **INVERTERIAI:** | |  |
| 1. | **Gamintojo garantija** | ≥ 5 metų | Teikiamos gaminio specifikacijos |
| 2. | **Techniniai parametrai:** |  |  |
| 2.1. | Fazių skaičius | 3 | Teikiamos gaminio specifikacijos |
| 2.1. | Siūlomi inverteriai turi atitikti šį standartą | IEC 62109 | Pateikiama atitikties deklaracija ir sertifikatų kopijos (kopijos leidžiamos lietuvių/anglų kalbomis) |
| 2.2. | Siūlomi inverteriai turi atitikti šį standartą | IEC 62116 | Pateikiama atitikties deklaracija ir sertifikatų kopijos (kopijos leidžiamos lietuvių/anglų kalbomis) |
| 2.3. | Siūlomi inverteriai turi atitikti šį standartą | IEC 61727 | Pateikiama atitikties deklaracija ir sertifikatų kopijos (kopijos leidžiamos lietuvių/anglų kalbomis) |
| 2.2. | Apsaugos lygis | Ne žemesnis kaip IP 65 | Teikiamos gaminio specifikacijos |
| 2.3. | Efektyvumas (EURO/DEC) | ≥ 98,1 | Teikiamos gaminio specifikacijos |
| 2.4. | Galimos duomenų perdavimo sąsajos | RS485, ethernet ar kt. | Teikiamos gaminio specifikacijos |
| 2.5. | MPPT maksimalaus galios sekimo taškų skaičius | ≥6mppt/inverteryje | Teikiamos gaminio specifikacijos |

|  |  |  |  |
| --- | --- | --- | --- |
| III. | **Kiti parametrai / kriterijai:** | |  |
| 1. | Konstrukcijų garantinis terminas, įskaitant koroziją | ≥ 10 metų | Teikiamos gaminio specifikacijos |

**Kiti reikalavimai, nurodomi Techniniame projekte, gali būti kitokie, lygiaverčiai, nei projeto Techninėje Specifikacijoje, bet neturi pireštarauti pagrindiniams reikalavimams, nuroditiems šios techninės specifikacijos 3 lentelėje Tokiu atveju, tiekėjas privalės nusimatyti Techninio projekto perdarymą ir visų reikiamų leidimų gavimą savo sąskaita.**

**Pirkimo sąlygų priedas Nr. 2**

**PASIŪLYMAS**

**DĖL SAULĖS FOTOVOLTINĖS JĖGAINĖS ĮRENGIMO**

**PAGAL PROJEKTĄ**

**„ATSINAUJINANČIOS ENERGIJOS IŠTEKLIUS NAUDOJANČIŲ ENERGIJOS GAMYBOS PAJĖGUMŲ ĮDIEGIMAS UAB „MIKO IR TADO LEIDYKLOS“ SPAUSTUVĖJE“**

|  |
| --- |
| 20 - - . |
| *Data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1)konkurso skelbime, paskelbtame svetainėje www.esinvesticijos.lt 2019-10-08 d.

2) konkurso sąlygose;

3) pirkimo dokumentų prieduose.

Mūsų kainos nurodytos šioje lentelėje:

| **Eil. Nr.** | **Prekių/paslaugų/darbų pavadinimas** | **Kiekis** | **Mato**  **vnt.** | **Vieneto kaina,**  **Eur (be PVM)** | **Vieneto kaina,**  **Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
| 1. | Saulės fotoelektrinės įranga (įskaitant montavimo darbus) | 1 | Vnt. |  |  |  |  |
| 2. | Elektrinės (objekto) perdavimu įvertinti VTPSI / VET | 1 | Vnt. |  |  |  |  |
|  |  | IŠ VISO (bendra pasiūlymo kaina) | | | |  |  |

Suma žodžiais

Tais atvejais, kai pagal galiojančius teisės aktus tiekėjui nereikia mokėti PVM, jis lentelės 6 ir 8 skilčių nepildo ir nurodo priežastis, dėl kurių PVM nemoka.

Nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

| **Eil.Nr.** | **Prekių techniniai rodikliai** | **Rodiklių reikšmės** |
| --- | --- | --- |
| **1** | **2** | **3** |
| Fotoelektrinių modulių efektyvumo parametrai: | |  |
| 1. | Efektyvumo garantija po 10 metų eksploatacijos, lyginant su nominalia: |  |
| 2. | Efektyvumo garantija po 25 metų eksploatacijos, lyginant su nominalia: |  |
| 3. | Fotoelektrinių modulių techninė garantija: |  |
| 4. | Fotoelektrinių modulių efektyvumas pagal STC/NOCT, %: |  |
| Inverterių kokybiniai parametrai: | |  |
| 5. | Inverterių gamintojo garantija: |  |
| 6. | Efektyvumas (EURO/DEC) |  |
| 7. | Konstrukcijų garantinis terminas ne trumpesnis nei 10 m. |  |
| Prekės ir darbų garantijos ir techninis aptarnavimas: | |  |
| 8. | Montavimo kampas horizonto atžvilgiu (laipsniais) |  |

Kartu su pasiūlymu pateikiami šie dokumentai:

| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| --- | --- | --- |
|  |  |  |
|  |  |  |
|  |  |  |

| **Eil.Nr.** | **Numatomi subrangovai:** | **Subrangovų atliekami darbai bei jų apimtys procentais** |
| --- | --- | --- |
|  |  |  |
|  |  |  |
|  |  |  |

Sutarties įvykdymo užtikrinimui pateiksime:

*Tiekėjas nurodo užtikrinimo būdą, dydį, dokumentus ir garantą*

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |

**Pirkimo sąlygų priedas Nr. 3**

**SAULĖS FOTOVOLTINĖS JĖGAINĖS ĮRENGIMO, MONTAVIMO (RANGOS) DARBŲ,**

**SUTARTIS**

2019 m. \_\_\_\_\_\_\_\_\_\_\_\_\_ d. Nr. \_\_\_\_\_\_\_

\_\_\_\_\_\_\_\_\_\_\_\_\_

UAB „Miko ir Tado leidyklos“ spaustuvė, atstovaujama direktoriaus Gedimino Čiučelio, veikiančio pagal bendrovės įstatus, (toliau – Užsakovas) ir ............................ , atstovaujama ..................., veikiančio (-ios) pagal bendrovės įstatus, (toliau – Rangovas), ir toliau kartu vadinami Šalimis, o kiekvienas atskirai – Šalimi, įgyvendinant projektą „Atsinaujinančios energijos išteklius naudojančių energijos gamybos pajėgumų įdiegimas UAB „Miko ir Tado leidyklos“ spaustuvėje“ (projekto Nr. 04.2.1-LVPA-K-836-01-0022) (toliau – Projektas), sudarė šią saulės fotovoltinės jėgainės įrengimo, montavimo (rangos) darbus sutartį (toliau – Sutartis).

**1. SUTARTIES DALYKAS**

1.1. Šia Sutartimi Rangovas įsipareigoja per Sutartyje nustatytą terminą pagal pridedamą techninį – darbo projektą (Priedas Nr. 1) atlikti rangos darbus, priduoti atitinkamoms valstybinėms institucijoms, ir perduoti darbus Užsakovui kaip numatyta Sutartyje. Rangovas turi pateikti, įrengti ir pajungti bei teisės aktų nustatyta tvarka įregistruoti įrengtą saulės elementų sistemos elektros energijai gaminti įrengimą, kuris atitiktų pridedamą techninę specifikaciją ir pridedamą techninį - darbo projektą (Priedas Nr. 1) objekte, esančiame Maišinės k. 1, Trakų r. sav., žemės sklypo, kuriame bus vykdoma ranga unikalus Nr. 7940-0003-0193 (toliau – darbai). Saulės elementų sistemos elektros energijai gaminti įranga (toliau – įranga) turi atitikti reikalavimus ir efektyvumo parametrus nurodytus specifikacijoje (priede Nr. 1) bei Rangovo pasiūlyme (priedas Nr.3), taip pat gamintojo deklaruojamus techninius parametrus. Įranga bus jungiama į vidinį Užsakovo elektros tinklą. Generuojama elektros energija bus naudojama Užsakovo elektros energijos reikmėms tenkinti, o perteklinė elektros energija bus perduodama tvarkoma AB „Elektros skirstymo operatorius“ nustatytomis sąlygomis.

1.2. Rangovas neatšaukiamai patvirtina, kad su techniniu – darbo projektu (Priedas Nr. 1) išsamiai susipažino iki šios Sutarties pasirašymo, atliko detalią jo sudėties ir apimties patikrą ir yra absoliučiai užtikrintas, kad už šioje Sutartyje sulygtą kainą techninis – darbo projektas bei jo sprendiniai galės būti įgyvendinti. Neatsietai nuo anksčiau nurodyto patvirtinimo, Rangovas taip pat patvirtina, jog jokių techninio – darbo projekto klaidų, netikslumų ir (ar) iracionalių sprendinių nenustatė ir jeigu tokie paaiškėtų šios Sutarties įgyvendinimo metu, tai šia aplinkybe Rangovas neturės teisės remtis prieš Užsakovą, reikalaujant papildomų Sutarties įgyvendinimo terminų ir (ar) lėšų ir (ar) kitko, dėl ko Rangovas turės pašalinti bet kokias techninio – darbo projekto klaidas, netikslumus ir (ar) iracionalius sprendinius savo sąskaita bei juos įgyvendinti už Sutarties kainą jos nekeičiant.

1.3. Rangovas prieš pradėdamas darbus apsidraudžia civilinės atsakomybės draudimu, įskaitant rangovo civilinės atsakomybės draudimą, dėl žalos atlyginimo Užsakovui ir tretiesiems asmenims ne mažiau kaip 100.000 EUR (vieno šimto tūkstančių eurų) sumai, kuri turi galioti iki darbų pabaigos.

1.4. Iki darbų perdavimo - priėmimo akto pasirašymo ir įrangos pajungimo Rangovas įsipareigoja Užsakovui pateikti 18 (aštuoniolikos) mėnesių laikotarpiui Lietuvos Respublikoje ar kitoje Europos Sąjungos šalyje registruoto banko, turinčio teisę (licenciją) teikti tokio pobūdžio bankines paslaugas, arba draudimo bendrovės besąlygišką ir neatšaukiamą, vykdytiną pagal pirmąjį pareikalavimą, rašytinį įsipareigojimą (Garantinio laikotarpio užtikrinimą), kurio suma yra 5 % nuo sutarties vertės ir kuriuo užtikrinamos šios Sutarties sąlygos ir tinkamas įvykdymas ir tai yra esminė šios Sutarties sudarymo sąlyga.

**2. UŽSAKOVO TEISĖS, PAREIGOS IR ATSAKOMYBĖ**

2.1. Užsakovas privalo suteikti įgaliojimus būtinus įrangos montavimui ir pridavimui.

2.2. Užsakovas turi teisę bet kuriuo metu tikrinti darbų eigą ir kokybę, Rangovo tiekiamų medžiagų kokybę, medžiagų naudojimą, o pastebėjęs nukrypimus nuo Sutarties sąlygų, ar kitus trūkumus, nedelsiant apie tai pranešti Rangovui. Jeigu Darbų atlikimo metu paaiškėja, kad Darbai nebus tinkamai atlikti, Užsakovas turi teisę nustatyti Rangovui protingą terminą trūkumams pašalinti, o jeigu Rangovas per nustatytą terminą šio reikalavimo neįvykdo – pašalinti trūkumus trečiųjų asmenų pagalba Rangovo sąskaita arba nutraukti Sutartį ir reikalauti sumokėti 8.7. p. numatytą baudą. Šiame punkte nustatyti pažeidimai laikomi esminiu Sutarties pažeidimu. Jei sutartis nutraukiama dėl šiame punkte numatytų priežasčių Užsakovas atsiskaito su Rangovu už faktiškai ir tinkamai atliktus ir priimtus darbus, kurių rezultatą yra įmanoma naudoti Projekto įgyvendinimo tikslais. Užsakovas turi teisę iš mokėjimų išskaityti 8.7 Sutarties punkte numatytą baudą.

2.3. Užsakovas turi teisę reikalauti, kad Rangovaslaikytųsi darbo saugos reikalavimų.

2.4. Užsakovas bet kuriuo sutarties vykdymo metu turi teisę reikalauti iš Rangovo papildomos informacijos apie darbų eigą ir lėšų panaudojimą.

2.5. Teikti pasiūlymus Rangovui, dėl paslaugų ir medžiagų tiekimo, subrangovų parinkimo, reikalauti juos įtraukti į konkursus ir dalyvauti Rangovui priimant sprendimą dėl jų parinkimo.

2.6. Duoti nurodymus Rangovui ir reikalauti jų vykdymo, jei statybos eigoje atsiliekama nuo detalaus darbų vykdymo grafiko ar sistemingai pažeidžiami Sutartyje nurodyti kokybiniai reikalavimai.

**3. RANGOVO TEISĖS, PAREIGOS IR ATSAKOMYBĖ**

3.1. Rangovas įsipareigoja savo jėgomis ir rizika už Sutarties kainą, laikant, kad ji yra fiksuota ir negali būti didinama, tinkamai ir laiku atlikti darbus pagal šią Sutartį ir priedus prie Sutarties. Rangovas privalo atlikti bei priduoti atsakingoms institucijoms rangos darbus pagal Sutartį, vadovaudamasis Techniniame – darbo projekte ir sąmatoje numatyta darbų apimtimi, techninėmis specifikacijomis ir brėžiniais, laikydamasis pateikto grafiko per Sutarties 4.1 punkte numatytą terminą, Lietuvos Respublikoje galiojančių įstatymų, poįstatyminių aktų ir Statybos techninių reglamentų reikalavimų.

3.2. Rangovas privalo Sutartyje numatytų darbų atlikimui pagal poreikį gauti būtinus leidimus (sutikimus), Rangovas įsipareigoja visas turtines teises į pagal šią Sutartį sukurtus kūrinius maksimalia Lietuvos Respublikoje galiojančiuose teisės aktuose numatyta apimtimi ir turiniu neatlygintinai perleisti Užsakovui, įskaitant, bet neapsiribojant Užsakovo teisę disponuoti įrenginiais savo nuožiūra. Anksčiau nurodytos teisės perleidžiamos kartu su Darbais (įranga), tuo pačiu perdavimo – priėmimo aktu.

3.3. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis.

3.4. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visų darbų vykdymo laikotarpiu.

3.5. Rangovas neturi teisės perduoti darbų Subrangovams didesne dalimi, nei numatyta konkurso sąlygose. Rangovas, ketinantis didesnę negu 10 % darbų atlikti subranguojant darbus ar paslaugas tretiesiems juridiniams asmenims, tokių darbų ar paslaugų apimtis turi suderinti su Užsakovu bei įvardinti, kokius subrangovus ir kokiai pirkimo daliai atlikti jis ketina pasitelkti.

3.6. Vykdydamas darbus Rangovas privalo:

3.6.1. savo sąskaita pašalinti iš darbų vietos visas statybines atliekas ir šiukšles;

3.6.2. sandėliuoti arba išvežti perteklines medžiagas ir nereikalingus įrengimus;

3.6.3. darbų vietą paženklinti įspėjamaisiais ženklais ir nekelti pavojaus Užsakovo darbuotojams ir tretiesiems asmenims;

3.6.4. užtikrinti vykdomų darbų saugą, parengiant ir įforminant visą reikiamą dokumentaciją.

3.7. Nesant alternatyvoms, Rangovui darbams vykdyti gali būti suteikta teisė neatlygintinai naudotis elektros energija ir vandeniu, prisijungimą organizuojant Rangovo kaštais bei rizika.

3.8. Rangovas privalo naudoti tik darbų vykdymui ir naudojimo sąlygoms tinkamą įrangą ir medžiagas pagal Techniniame – darbo projekte nurodytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius.

3.9. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Užsakovą, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai raštu nepranešęs Užsakovui, tai Užsakovui pareikalavus Rangovas savo sąskaita privalo tą darbą atidengti patikrinimui.

3.10. Rangovas privalo apsirūpinti visais prietaisais, įrengimais, instrumentais, medžiagomis bei kvalifikuotais darbuotojais, kurie reikalingi bet kokių Darbų dalių bandymams atlikti. Rangovas privalo pranešti Užsakovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Užsakovas. Rangovas privalo apmokyti Užsakovą dirbti su įrenginiu ir supažindinti su jo veikimu.

3.11. Jeigu, atlikus įrangos paleidimo darbus, nustatoma, kad įranga, medžiagos arba darbo kokybė yra su defektais arba neatitinka Sutarties reikalavimų, Rangovas privalo netinkamą įrangą pakeisti tinkama bei ištaisyti darbų trūkumus, atitinkamai apie tai raštu pranešdamas Užsakovui ir nurodydamas priežastis.

3.12. Rangovas privalo prisiimti visą atsakomybę už darbus nuo darbų pradžios iki visų darbų perdavimo ir priėmimo akto pasirašymo. Jeigu darbams, medžiagoms ar įrangai padaroma žala arba jie prarandami, Rangovas savo rizika ir sąskaita privalo ištaisyti praradimus ar žalą ir užtikrinti, kad darbai, medžiagos ar įranga atitiktų Sutarties reikalavimus.

3.13. Rangovas privalo sudaryti sąlygas Užsakovo atstovams lankytis statybos darbų objekte bei susipažinti su visa darbų dokumentacija.

3.14. Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai.

3.15. Rangovas privalo apsaugoti Užsakovo turtą nuo nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas darbus, turi imtis visų būtinų atsargumo priemonių, kad įrengimai ir personalas būtų tik tose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms.

3.16. Rangovas privalo paskirti Rangovo darbų vadovą ir raštu apie tai Užsakovui pranešti per 5 darbo dienas po šios Sutarties pasirašymo datos.

3.17 Rangovas įsipareigoja ištaisyti darbų defektus, nustatytus iki darbų perdavimo Užsakovui ir (ar) per garantinį laikotarpį per Užsakovo nurodytą protingą terminą.

3.18. Rangovas privalo įvertinti darbo vietos, kurioje bus atliekami darbai, sąlygas ir instruktuoti savo darbuotojus, kurie atliks darbus, saugiai dirbti numatytoje darbo vietoje. Atsitikus nelaimingam atsitikimui už darbuotojų saugą darbe priima atsakomybę Rangovas. Rangovas garantuoja saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų. Rangovas atsako už visus nelaimingus atsitikimus, kurių dalyviai ar susiję asmenys buvo Rangovo darbuotojai.

3.19 Pabaigus darbus Rangovas privalo priduoti įrangą Valstybinei energetikos reguliavimo tarnybai bei kitoms atsakingoms institucijoms, pateikti visus reikiamus paaiškinimus, normatyviniuose dokumentuose ir projekte nustatytą išpildomąją projektinę dokumentaciją, gaminių ir įrengimų techninius pasus, eksploatavimo instrukcijas ir kitus būtinus dokumentus ir tai yra viena esminių šios Sutarties sudarymo sąlygų.

3.20. Atlikus Sutarties darbus, per 2 (dvi) dienas (arba su Užsakovu suderintu kitu terminu) Rangovas privalo sutvarkyti darbų aikštelę ir pašalinti atliekas savo sąskaita. Surinktas atliekas Rangovas įsipareigoja sutvarkyti pagal LR teisės aktų nustatytus reikalavimus. Jei Rangovas nevykdo šio savo įsipareigojimo, Užsakovas organizuoja darbų įvykdymą, o šių darbų vertę išskaičiuoja iš Rangovui mokėtinų sumų.

**4. DARBŲ ATLIKIMO TERMINAI, VĖLAVIMAS, SUSTABDYMAS**

4.1. Rangovas darbus vykdo pagal grafiką, nurodytą Priede Nr. 2, bet ne vėliau kaip iki \_\_\_\_\_\_\_\_\_\_\_\_\_\_ . Pastebėtų darbų trūkumų ar defektų šalinimas neprailgina šiame Sutarties punkte nustatyto galutinio darbų termino.

4.2. Jeigu Rangovas vėluoja atlikti darbus ar darbų etapą pagal pateiktą vykdymo grafiką ir nepateikia Užsakovui pagrįstų įrodymų, pateisinančių vėlavimą, Užsakovas turi teisę taikyti 200 Eurų baudą už kiekvieną uždelstą darbų vykdymo grafiko dieną pirmąjį vėlavimo mėnesį, o jeigu Rangovas vėluoja atlikti darbus ar darbų etapą pagal pateiktą vykdymo grafiką ir nepateikia Užsakovui pagrįstų įrodymų, pateisinančių vėlavimą, Užsakovas turi teisę taikyti 400 Eurų baudą už kiekvieną uždelstą darbų vykdymo grafiko dieną nuo antrojo vėlavimo mėnesio, taip pat pasinaudoti darbų įvykdymo garantija, taip pat nutraukti sutartį ir skelbti naują pirkimą.

4.3. Vykdymo grafikas gali būti koreguojamas tik dėl aplinkybių, kurios nepriklauso nuo Rangovo, taip pat dėl:

4.3.1. išskirtinai nepalankių gamtinių sąlygų (taikoma darbams, kurių kokybė priklauso nuo gamtinių sąlygų);

4.3.2. valstybės ir savivaldos institucijų veiksmų, nesant Rangovo nerūpestingumo arba kaltės, arba bet kokių uždelsimų, sukeltų arba priskirtinų Užsakovui, kurie trukdo laiku atlikti darbus.

4.4. Užsakovas raštu nurodydamas priežastį gali bet kada sustabdyti visų Darbų arba jų dalies vykdymą. Jeigu toks sustabdymas yra ne dėl Rangovo kaltės, tai darbų atlikimo terminas turi būti pratęstas tiek, kiek trunka darbų sustabdymas.

**5. DARBŲ PERDAVIMAS-PRIĖMIMAS**

5.1. Užsakovas priima Darbus, kas suprantama kaip atliktų rangos darbų ir sumontuotos įrangos perdavimas, kai:

5.1.1. visi Darbai baigti pagal Sutartį, įranga yra išbandyta ir atitinka techninius reikalavimus ir efektyvumo parametrus, nurodytus Sutarties prieduose, darbai ir įranga priduoti VET bei kitoms atsakingoms institucijoms, Užsakovui perduota išpildomoji projektinė dokumentacija, gaminių ir įrengimų techniniai pasai, eksploatavimo instrukcijos ir kiti būtini dokumentai, ir

5.1.2. pasirašomas Darbų perdavimo ir priėmimo aktas.

5.2. Rangovui yra žinoma, jog Užsakovas viso Projekto metu turės teisę pasitelkti konsultantus, turinčius kompetenciją vertinti Rangovo atliekamus darbus, jų kokybę.

5.3. Įrangos išbandymas bus atliekamas pagal procedūrą, kuri paprastai naudojama panašaus pobūdžio įrenginiams ir laikantis šios Sutarties priede Nr. 5 nurodyto išbandymo laiko bei kitų nurodytų reikalavimų, atsižvelgiant į techninius ir efektyvumo parametrus, nurodytus Sutarties prieduose.

5.4. Rangovas iki darbų užbaigimo patikrinimo dienos privalo pašalinti iš darbo vietos visus dar likusius Rangovo įrengimus, medžiagų perteklių, šiukšles, laikinuosius statinius. Tikrinamas darbų objektas turi būti švarus ir sutvarkytas. Rangovas privalo sudaryti Užsakovui tinkamas sąlygas darbams apžiūrėti, pateikti statinio statybos dokumentaciją, organizuoti paleidimo bandymus ir ištaisyti nustatytus defektus.

**6. SUTARTIES KAINA IR APMOKĖJIMAS**

6.1. Sutarties kaina yra \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) eurų su PVM, iš kurių PVM sudaro \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) eurų. Šiai Sutarčiai taikoma fiksuotos kainos kainodara, tai reiškia, kad kaina negali būti didinama. Rangovui tinkamai atlikus ir perdavus Užsakovui darbus, Užsakovas privalo sumokėti Sutarties kainą. Darbų kainos Sutarties galiojimo metu neturi būti didinamos, išskyrus pridėtinės vertės mokesčio (PVM) tarifo padidėjimą ar sumažėjimą, kai Sutarties kaina atitinkamai didinama arba mažinama.

Už Sutarties kainą Rangovas įsipareigoja atlikti darbus, numatytus šioje Sutartyje. Į Sutarties kainą įeina darbo jėgos, mechanizmų, darbo, įrangos ir medžiagų kaina, transportavimo išlaidos.

Rangovas garantuoja, kad yra pilnai susipažinęs su Užsakovo poreikiu ir lūkesčiu, technine užduotimi, techninėmis specifikacijomis (priedas Nr. 1), sąlygomis darbų atlikimo vietoje, normatyviniais reikalavimais jo atliekamiems darbams bei kitomis aplinkybėmis, kylančiomis iš šios Sutarties, ir nereikalaus papildomo atlygio už darbus būtinus tinkamam Sutarties darbų atlikimui, nors jie ir nebuvo įvertinti jo sąmatiniuose skaičiavimuose. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita. Sutarties kaina gali keistis tik Užsakovui užsakant atlikti papildomus darbus, šalis pasirašius atitinkamą papildomą susitarimą prie Sutarties. Jei Rangovas pradeda vykdyti papildomus ar pakeistus darbus iki atitinkamo sutarties pakeitimo pasirašymo arba laiku nepateikia pasiūlymo dėl sutarties kainos pakeitimo, laikoma, jog tokie darbai nekeičia sutarties kainos.

6.2. Mokėjimas vykdomas vienas ir už visus atliktus darbus. Užsakovas moka pagal suderintą priėmimo-perdavimo aktą, kuris pasirašytas abiejų šalių, ir jo pagrindu išrašytą PVM sąskaitą-faktūrą per 30 dienų nuo PVM sąskaitos-faktūros išrašymo dienos, apmokėjimas atliekamas tik su sąlyga, kad visi Darbai pagal Sutartį yra baigti.

Rangovas privalo pateikti Užsakovui PVM sąskaitą-faktūrą ne vėliau kaip kitą darbo dieną po darbų perdavimo-priėmimo akto pasirašymo dienos

6.3. Rangovui gali būti išmokėtas ne didesnis nei \_\_\_ EUR dydžio tikslinis avansas, kuris turi būti panaudotas atsiskaityti su įrangos pardavėju, lėšas pervedant pagal Rangovo pateiktą instrukciją įrangos pardavėjui, mokėjimą atliekant Rangovo rizika. Avansas gali būti išmokėtas tik tuo atveju, jeigu Rangovas pateikia avanso grąžinimo užtikrinimą. Užtikrinimu gali būti banko, kredito unijos garantiją arba draudimo bendrovės draudimo laidavimo raštas, sukuriantis besąlygišką ir neatšaukiamą pareigą jį išdavusiam subjektui išmokėti rašte nurodytą sumą, lygią išmokamam avansui.

6.4. Už darbus, kuriuos Rangovas atlieka nukrypdamas nuo sutartyje nustatytų reikalavimų, Užsakovas Rangovui neatlygina ir esant Užsakovo reikalavimui, Rangovas privalo savo lėšomis šiuos nukrypimus pašalinti. Rangovui nepašalinus darbų trūkumų, Užsakovas pasilieka teisę išskaičiuoti Šalių sutartą pinigų sumą iš mokėtinos Rangovui sumos.

**7. ATSAKOMYBĖ UŽ DEFEKTUS**

7.1. Rangos darbai atliekami, atsižvelgiant į pirkimo dokumentuose nurodytus reikalavimus bei vadovaujantis galiojančiais Lietuvos Respublikos teisės aktais, reglamentuojančiais tokio pobūdžio įrangos montavimą bei įrengimą. Rangos darbai ir įranga privalo būti kokybiški ir atitikti visus techninėje specifikacijoje (priedas Nr. 1) ir normatyvinių statybos dokumentų ir kitų teisės aktų keliamus reikalavimus. Rangovas garantuoja, kad atlikti darbai bus atlikti be klaidų, kurios panaikintų ar sumažintų atliktų darbų vertę, įranga kad bus nauja, nenaudota ir tinkama naudoti pagal paskirtį, neturės paslėptų trūkumų. Rangovas garantuoja, kad tretieji asmenys neturi jokių teisių į įrangą, ji nėra įkeista, suvaržyta, taip pat įranga nėra teisminių ar kitų ginčų objektu, įranga nepažeidžia jokių trečiųjų asmenų intelektinių teisių.

7.2. Užsakovui nustačius darbų trūkumus ar kitokius nukrypimus nuo Sutarties po darbų perdavimo-priėmimo akto pasirašymo, jei tie trūkumai negalėjo būti nustatyti perimant darbą (paslėpti trūkumai), taip pat jei jie buvo Rangovo tyčia paslėpti, Rangovas privalo pašalinti visus trūkumus.

7.3. Darbų garantinis terminas yra (skaičiuojant nuo priėmimo-perdavimo akto pasirašymo) 5 metai, paslėptų statinio elementų (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų, – 20 metų.

Įrangos bei efektyvumo garantiniai terminai nurodyti gamintojo specifikacijoje, tačiau jie negali būti trumpesni nei Rangovo deklaruotieji pateiktame pasiūlyme. Rangovas patvirtina, kad ši Sutartis suteikia teisę Užsakovui reikalauti garantinio aptarnavimo iš įrangos gamintojo ir Rangovo. Rangovas už įrangos gamintojo prievoles Pirkėjui, įskaitant, bet neapsiribojant, susijusias su garantiniu aptarnavimu, atsako solidariai.

7.4. Jei Rangovas nepradeda ir (ar) neištaiso darbų ir/ar įrangos defektų ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą laiką, Užsakovas pats arba trečiųjų asmenų pagalba gali atlikti tokius darbus Rangovo sąskaita. Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan.

7.5. Po priėmimo-perdavimo akto pasirašymo nustačius nepataisomą darbų ir/ar įrangos defektą, arba tam pačiam defektui pasikartojus daugiau nei tris kartus per metus, Užsakovas turi teisę atsisakyti įrangos ir reikalauti visos pagal Sutartį sumokėtos kainos grąžinimo bei Užsakovo patirtų tiesioginių ir netiesioginių (negautų pajamų) nuostolių atlyginimo.

**8. SUTARTIES GALIOJIMAS, PAŽEIDIMAS IR NUTRAUKIMAS**

8.1. Sutartis įsigalioja ją pasirašius ir Rangovui pateikus jos užtikrinimą (garantijos originalą) ir galioja iki visiško įsipareigojimų įvykdymo.

8.2. Jeigu Rangovas nevykdo arba netinkamai vykdo kuriuos nors sutartinius įsipareigojimus, tai Užsakovas raštu gali Rangovui nurodyti įvykdyti įsipareigojimus arba reikalauti sumokėti sutarties numatytas netesybas.

8.3. Užsakovas turi teisę nutraukti Sutartį ir reikalauti sumokėtų sumų grąžinimo, nuostolių bei netesybų, jeigu Rangovas:

8.3.1. nevykdo Sutarties sąlygų 8.2 punkte nurodytų Užsakovo nurodymų;

8.3.2. nevykdo darbų pagal nurodytą grafiką ir tampa aišku, kad juos baigti iki darbų atlikimo termino pabaigos neįmanoma;

8.3.3. nesilaiko Sutarties sąlygų dėl darbų kokybės: naudoja netinkamas medžiagas, gaminius ar kitus darbų komponentus, prastai atlieka darbą, nepaiso Užsakovo ir (ar) Užsakovo atstovų nurodymų pašalinti trūkumus nustatytais terminais ar elgiasi kitaip nei nustatyta Sutartyje ir dėl to Užsakovas ir (ar) Užsakovo atstovas turi pagrindo manyti, kad Rangovas nepajėgs užbaigti darbų be trūkumų ar nuostolių Užsakovui;

8.3.4. nepašalina darbų ir/ar įrangos trūkumų per Užsakovo nurodytą terminą arba trūkumai yra esminiai ir nepašalinami.;

8.3.5. nustatytu laiku nepateikė Užsakovui civilinės atsakomybės ir/ar kitų šioje Sutartyje numatytų draudimų ir (ar) užtikrinimų;

8.3.6. paaiškėja, kad Rangovas Užsakovui pateikė tikrovės neatitinkančią ir (ar) klaidinančią ir (ar) ne visą informaciją dalyvaudamas konkurse Saulės fotovoltinės jėgainės įrengimui pagal projektą „Atsinaujinančios energijos išteklius naudojančių energijos gamybos pajėgumų įdiegimas UAB „Miko ir Tado leidyklos“ spaustuvėje“;

8.3.7. paaiškėja aplinkybės sudarančios pagrindą teigti, kad Rangovas neturi arba iki Sutarties pabaigos neturės galimybių tinkamai, kokybiškai ir laiku įvykdyti Sutartį;

8.3.8. kitaip iš esmės pažeidžia šią sutartį ir pažeidimo neištaiso per 10 (dešimties) dienų terminą, po Užsakovo pranešimo.

8.4. Užsakovas bet kada, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 30 dienų apie tai raštu pranešdamas Rangovui. Tokiu atveju Rangovui turi būti sumokėta už faktiškai atliktus darbus, laikantis šios sutarties sąlygų.

8.5. Rangovas turi teisę nutraukti Sutartį, jeigu Užsakovas visiškai nevykdo savo sutartinių įsipareigojimų.

8.6. Rangovas privalo pašalinti visus įrengimus ir kitus daiktus iš darbų vietos.

8.7. Už sutarties nevykdymą ar netinkamą jos vykdymą arba Užsakovui nutraukus Sutartį 8.3 punkte numatytais pagrindais, arba Rangovui nutraukus Sutartį be pateisinamos priežasties, Rangovas privalo sumokėti Užsakovui 50 000 (penkiasdešimt tūkstančių) eurų baudą bei atlyginti Užsakovo nuostolius, kurių nepadengia numatyta bauda. Piniginių prievolių iš Rangovo pusės nevykdymo atveju, Užsakovas turi teisę reikalauti 1,5 proc. dydžio palūkanų už vieną mėnesį (30 d.).

8.8. Šios sutarties pagrindu perduodamam, montuojamam turtui negali būti nustatomas priverstinis įkeitimas.

**9. NENUGALIMA JĖGA (force majeure)**

9.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

9.2. Sutartis baigiasi kitos Šalies reikalavimu, kai ją įvykdyti kitai šaliai neįmanoma dėl nenugalimos jėgos (force majeure) aplinkybių arba Sutarties vykdymas turi būti atidėtas ilgiau nei 2 mėnesiai dėl nenugalimos jėgos (force majeure) aplinkybių.

**10. BAIGIAMOSIOS NUOSTATOS**

10.1. Visi ginčai, nesutarimai ir pretenzijos, kurie gali kilti tarp šalių dėl sutarties taikymo ir aiškinimo, sprendžiami derybomis, tarpusavio sutarimu. Nepavykus nesutarimų išspręsti minėtais būdais, visi ginčai, nesutarimai, pretenzijos ir reikalavimai, kylantys dėl sutarties taikymo, vykdymo bei aiškinimo, sprendžiami Lietuvos Respublikos įstatymų nustatyta tvarka. Ginčai teisme bus sprendžiami Vilniaus mieste.

10.2. Rangovas Sutarties informaciją ir visą informaciją, kurią sužinojo iš Užsakovo derybų, Sutarties sudarymo ir jos vykdymo metu privalo laikyti konfidencialia. Rangovas šią informaciją gali atskleisti trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas Užsakovosutikimas. Rangovas, pažeidęs šio punkto reikalavimus privalo sumokėti Užsakovui 3 000 EUR (trijų tūkstančių eurų) dydžio baudą ir atlyginti visus nuostolius, kurių minėta bauda nepadengia. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatyme nustatyti principai ir tikslai bei tokiems Sutarties sąlygų pakeitimams yra gautas VšĮ „Lietuvos verslo paramos agentūra“ sutikimas. Gali būti kreipiamasi tik dėl tokių Sutarties sąlygų, kurių keitimo aplinkybių atsiradimo pirkimo Sutarties Šalys negalėjo numatyti pasiūlymo pateikimo, Sutarties sudarymo metu, aplinkybių negali kontroliuoti ir jų kilimo rizikos neprisiėmė nei viena iš Sutarties Šalių. Visi Sutarties pakeitimai turi būti pasirašyti Sutarties šalių įgaliotų atstovų

10.3. Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami paštu arba elektroniniu paštu, jų originalus visais atvejais įteikiant Užsakovui ir (ar) Rangovui pasirašytinai ar siunčiant registruotu/kurjeriniu paštu kiekvienam iš jų Sutartyje nurodytu adresu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai. Vienos Šalies pranešimai ir kita korespondencija yra laikomi kitos Šalies gautais: įteikimo dieną, jeigu įteikta pasirašytinai; 3 (trečią) darbo dieną po išsiuntimo, jeigu siųsta registruotu paštu Lietuvos Respublikoje; po 24 valandų po išsiuntimo, jeigu išsiųsta darbo dieną elektroniniu paštu iki 17 val. 00 min.; po 24 valandų po išsiuntimo, jeigu išsiųsta darbo dieną elektroniniu paštu vėliau nei 17 val. 00 min. arba išsiųsta ne darbo dieną. Šalių adresai susirašinėjimui nurodyti šios Sutarties 11.2 punkte.

10.4. Sutartis sudaryta 2 (dviem) egzemplioriais lietuvių kalba, po vieną kiekvienai šaliai. Abu Sutarties egzemplioriai yra vienodos teisinės galios.

10.5. Sutarties pasirašymo metu prie Sutarties pridedamas techninis – darbo projektas, darbų vykdymo grafikas, kuris yra neatskiriama Sutarties dalis.

10.6. Už šios sutarties vykdymą ir kontrolę Užsakovo atsakingas asmuo yra ………………………., tel. ……………..., el. p. …………………………...

**11. KONTAKTAI**

11.1. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.

11.2. Šalių rekvizitai:

|  |  |
| --- | --- |
| UŽSAKOVAS  UAB „Miko ir Tado leidyklos“ spaustuvė  adresas Maišinės k. 1-2, Trakų r. sav. | **RANGOVAS**  adresas ………….. |
| Įmonės kodas 123946644 PVM mokėtojo kodas LT239466415  Bankas AB SEB bankas  A.s. LT637044060001172761  Tel. Nr. +370 5 2329265  El.p. info@mtlcarton.com  Direktorius  Gediminas Čiučelis \_\_\_\_\_\_\_\_\_\_\_\_\_\_\_\_\_\_\_\_\_\_  A.V. | Įmonės kodas ………….. PVM mokėtojo kodas LT …………..  Bankas ……………..  A.s. LT ……………..  Tel. Nr. …………...  El.p. ……………….  …………………….  …………………...\_\_\_\_\_\_\_\_\_\_\_\_\_\_\_\_\_\_\_  A.V. |

**Priedas Nr. 1 prie \_\_\_\_\_\_\_\_\_\_\_\_**

**sutarties Nr. \_\_\_\_\_\_\_\_\_**

**DARBŲ VYKDYMO GRAFIKAS**

|  |  |
| --- | --- |
| **Veiksmas** | **Terminas** |
| Visos jėgainės įrangos pristatymas | iki 10 (dešimties) savaičių po pirkimo sutarties pasirašymo; |
| Jėgainės fotovoltinių modulių tvirtinimo konstrukcijų montavimas | Iki 4 (keturių) savaičių po polių įrangos pristatymo; |
| Jėgainės fotovoltinių modulių montavimas: montuojant fotovoltinius modulius, kiek įmanoma vengiant šešėliavimo. Sujungiant DC (direct current) grandines įvertinti srovių pokyčius dėl galimo šešėliavimo ir kitų trukdžių bei užtikrinti tolygų fotomodulių grandinių darbą, kas sąlygotų maksimalų pagaminamos elektros energijos kiekį | Iki 2 (dviejų) savaičių nuo montavimo konstrukcijos parengimo; |
| Inverterių (keitiklio), elektros energijos apskaitos prietaisų, kabelių bei kitos el. įrangos montavimas. Saulės fotovoltinių modulių jungimas grupėmis (linijomis), srovės keitiklių montavimas, paskirstymo skydo ar transformatoriaus, elektros saugos ir komutavimo įrangos montavimas, saulės fotovoltinių modulių grupių jungimas į srovės keitiklius, srovės keitiklių jungimas į paskirstymo skydą, įžeminimo kontūro įrengimas, srovės keitiklių kalibravimo-derinimo darbai, nuotolinio stebėjimo (monitoringo) įrangos montavimas, tranšėjų kabeliams kasimo darbai. Jėgainės pagamintos elektros energijos apskaitymui apskaitos prietaisų įrengimas | Iki 3 (trijų) savaičių nuo modulių montavimo darbų pabaigos; |
| Paleidimo – derinimo darbai: paleidimas ir suderinimas. Pilno instruktažo Pirkėjo personalui dėl tolimesnio jos eksploatavimo suteikimas | Iki 1 (vienos) savaitės pabaigus įtampos keitiklių montavimo darbus; |
| Elektrinės pridavimas VEI ir VTPSI | Nuo 2 iki 6 (šešių) savaičių po darbų užbaigimo. |

**Bendras terminas iki 4 (keturių) mėnesių nuo darbų fronto perdavimo akto pasirašymo dienos.**


**Priedas Nr. 2 prie \_\_\_\_\_\_\_\_\_\_\_\_**


**sutarties Nr. \_\_\_\_\_\_\_\_\_**


**PASIŪLYMAS**

**Pirkimo sąlygų priedas Nr. 4**

**ESO SĄLYGOS**







**Pirkimo sąlygų priedas Nr. 5**

**MTL SKLYPO IŠDĖSTYMAS**